Art MacCormaig

Tha Art MacCormaig (1965-) (Beurla: Arthur Cormack) ’na sheinneadair Ghàidhlig agus ceòladair bho Phort Rìgh san Eilean Sgitheanach.

Bha e ’na chathraiche air Bòrd na Gàidhlig bho 2009 (cathraiche eadraiginn bho 2008Bòrd na Gàidhlig (fios naidheachd air Riaghaltas na h-Alba, 2008-07-01, air a tharraing 2013-12-13) gu ruige am Màrt 2012.  Tha e air a bhith ’na stiùiriche air Fèisean nan Gàidheal fad iomadh bliadhna.  Chaidh urram OBE a bhuileachadh air ann an Urraman na Callainne 2015 airson a sheirbheisean dha foghlam Gàidhlig.BBC:Naidheachdan: Urraman na Callainne do Ghàidheil, 2014-12-3, air a tharraing 2015-01-051

Rugadh agus thogadh Art ann am Port Rìgh, agus air sgàth ’s gu robh a phiuthair màthar Connie agus a bhràthair màthar Ronnie a’ seinn aig Mòdan, thòisich esan ri seinn cuideachd, agus bhuannaich e am Bonn Òr aig a’ Mhòd Nàiseanta nuair a bha e 18. Às dèidh sin, tha e air a bhith a’ nochdadh ann an iomadh consairt agus air TBh ’s rèidio, agus a’ dèanamh mòran chlàir - uaireannan ag obair leis fhèin, uaireannan còmhla ri cuid dhe na seinneadairean agus dhen luchd-ciùil traidiseanta as ainmeile san t-saoghal.

 Iomraidhean 

 Ceanglaichean a-mach 
 BBC: Bliadhna nan Òran: Art MacCormaig
 Tobar an Dualchais: Art MacCormaig
 BBC: Mac ’ille Mhìcheil 2015-01-23: Art agus Eilidh agus Ruaraidh MacCormaig (agallamh fuaime 6:51)

Roinn-seòrsa:Seinneadairean Gàidhlig
Roinn-seòrsa:Gàidhlig
Maccormaig, Art
Maccormaig, Art